Վիկա Մարտիրոսյան

Վիկա Մարտիրոսյան (ամբողջական անունը՝ Վիկտորյա Մարտիրոսյան, ), հայ խորեոգրաֆ, պարուհի։

Կենսագրություն 
Վիկա Մարտիրոսյանը ծնվել է 1985 թվականի փետրվարի 15-ին, Երևան քաղաքում, արվեստագետների ընտանիքում։ Ծնողները եղել են «Թաթուլ Ալթունյանի անվան երգի-պարի պետական անսամբլի» մենակատարներ։ Քույրը ևս եղել է պարուհի։

Կրթություն 
1991-1994 թվականներին սովորել է Հովսեփ Շամամյանի անվան «Բարեկամություն» պարային համույթում։ 1992 թվականին ընդունվել և ապա ավարտել է Նելսոն Ստեփանյանի անվան ֆրանսիական թեքումով № 119 միջնակարգ դպրոցը։ 1994 թվականին ընդունվել և սովորել է Երևանի պարարվեստի պետական քոլեջի դասական պարերի բաժնում։ 2013-2018 թվականներին սովորել է Խաչատուր Աբովյանի անվան հայկական պետական մանկավարժական համալսարանի պարարվեստի հեռակա բաժնում, այն ավարտել կարմիր դիպլոմով և ստացել բակալավրի աստիճան։

Գործունեություն 
2003 թվականին ուսումնարանն ավարտելով՝ ընդունվել է Ա. Սպենդիարյանի անվան օպերայի և բալետի ազգային ակադեմիական թատրոն՝ որպես բալետի դերասանուհի։ Թատրոնում աշխատել է 5 տարի, որից հետո գործունեությունը շարունակել է որպես «Ամարաս» պարային համույթի գեղարվեստական ղեկավար։ Վերջինս հիմնադրվել է 1995 թվականի հոկտեմբերի 25-ին, հոր` Աշոտ Մարտիրոսյանի մտահաղացմամբ՝ Արցախում գտնվող եկեղեցու անունով։ 2015 թվականի հոկտեմբերի 25-ին Օպերայի և բալետի ակադեմիական թատրոնում տեղի է ունեցել «Ամարաս» պարային համույթի 20-ամյակին նվիրված մենահամերգը՝ հայկական շոու բիզնեսի ներկայացուցիչների (Սիլվա Հակոբյան, Արամե, Էրիկ, Հռիփսիմե Հակոբյան, Մարտին Մկրտչյան, Քրիստինե Պեպելյան, Անգելինա Գասպարյան, Գևորգ Մարտիրոսյան և այլք) մասնակցությամբ։ 2017 թվականի մայիսի 2-ին ներկայացվել է «Ամարաս» պարային խմբի անհատական տեսահոլովակը, ռեժիսոր՝ Արտյոմ Աբովյան։ 2018 թվականի հուլիսի 10-ին Գաբրիել Սունդուկյանի անվան ազգային ակադեմիական թատրոնում տեղի է ունեցել «Ամարաս» պարային համույթի «Ամարասի գանձերը» պարային ներկայացումը, որի գլխավոր պարուսույցը և գեղարվեստական ղեկավարը եղել է Վիկա Մարտիրոսյանը, ռեժիսորը՝ Կարո Նաղդալյանը։ Մյուզիքլին մասնակցել են պարային համույթի տարբեր տարիքային խմբերի 380 սաներ։ 2021 թվականի փետրվարին բացվել է AMARAS DANCE STUDIO-ի նոր ստուդիան։ 2021 թվականին եղել է Առաջին ալիքով հեռարձակվող «Դիմակահանդես» ժամանցային հաղորդման պարային բեմադրիչը։

Մանկական Եվրատեսիլ 2019 
2019 թվականի հայաստանյան «Դեպի Մանկական Եվրատեսիլ» ընտրական մրցույթի արդյունքներով հայտնի է դարձել, որ Հայաստանը «Մանկական Եվրատեսիլ 2019» միջազգային մրցույթում կներկայացնի Կարինա Իգնատյանը։ Նրա «Colours Of Your Dream» երգի խոսքերի հեղինակները եղել են Ավետ Բարսեղյանն ու Մարգարիտա Դորոշևիչը, իսկ երաժշտության հեղինակը՝ ռուս կոմպոզիտոր Տարաս Դեմչուկը։ Երգի տեսահոլովակի և մրցույթի ժամանակ պարային բեմադրության կազմակերպիչը, պարուսույցը եղել է Վիկա Մարտիրոսյանը։

Մանկական Եվրատեսիլ 2021 
2021 թվականին «Քամի Քամի» երգով Հայաստանը Մանկական Եվրատեսիլ 2021 երգի մրցույթում ներկայացրել է երգչուհի Մալենան (երաժշտությունը՝ Տոկիոնին, բառերը՝ Վահրամ Պետրոսյան, Տոկիոնին, Մալենա և Դավիթ Ծերունյան)։ Երգի տեսահոլովակի և մրցույթի ժամանակ պարային բեմադրության կազմակերպիչը, պարուսույցը եղել է Վիկա Մարտիրոսյանը, պարային համարին մասնակցել են «Ամարաս» խմբի ներկայացուցիչները։ Դեկտեմբերի 19-ին Փարիզում կայացած Մանկական Եվրատեսիլ 2021 մրցույթում Մալենան զբաղեցրել է առաջին հորիզոնականը։

Տեսահոլովակներ

Մրցույթներ 
Վիկա Մարտիրոսյանը մասնակցել է միջազգային բազմաթիվ մրցույթ-փառատոնների։

 2007 թվական՝ «Armenian Music Awards»՝ որպես փառատոնի պարերի բեմադրիչ,
 2008 թվական՝ մասնակցություն Ֆրանսիայում Կաննի ամենամյա միջազգային փառատոնին,
 2010 թվական՝ Ղազախստանի Ալմաթի քաղաքի բալետային տրուպայի բեմադրություն կատարելու հատուկ հրավեր,
 2017 թվական՝ մասնակցություն Փարիզում մարտի 26-ին «Armenia Europe Music Awards» մրցանակաբաշխությանը (պարային բեմադրությունների հեղինակ / խորեոգրաֆ),
 2018 թվական՝ մասնակցություն Վրաստանի ազգային պարերի «Ensembl» մրցույթին։

Մրցանակներ 
 1998 թվական՝ մասնակցել է «Ամադեուս» միջազգային մրցույթ փառատոնին (բրոնզե մեդալակիր և դափնեկիր),
 2002 թվական՝ մասնակցել է Սանկտ Պետերբուրգում «ВАГАНОВА – PRIX» հինգերորդ միջազգային բալետային մրցույթին (2-րդ տեղ),
 2002 թվական՝ մասնակցել է Շվեցարիայում Prix de Lausanne մրցույթ փառատոնին (դափնեկիր),
 2005 թվական՝ մասնակցել է Հայաստանում «Կռունկ» փառատոնին (Գրան պրի),
 2007 թվական՝ մասնակցել է «Ես» մրցանակաբաշխությանը (Տարվա լավագույն խումբ),
 2014 թվական՝ 21TV հայկական երաժշտական մրցանակաբաշխություն տարվա լավագույն պարային տեսահոլովակ մրցանակ (Լիլիթ Հովհաննիսյան «Դե էլ մի»),
 2017 թվական՝ ստացել է Վանուշ Խանամիրյանի անվան Հայաստանի պարարվեստի գործիչների միության պատվոգիր։

Անձնական կյանք 
Ամուսնացած է, ունի երկու երեխա։

Ծանոթագրություններ

Արտաքին հղումներ 
Ինստագրամյան պաշտոնական էջ
Ֆեյսբուքյան պաշտոնական էջ
Յութուբյան պաշտոնական ալիք
Քայլ առ քայլ Վիկա Մարտիրոսյանի հետ հարցազրույց
Վիկա Մարտիրոսյանը՝ Հունաստանում ընտանիքի հետ անցկացրած հանգստի մասին 
Ես մրցակցությունից դուրս եմ. Վիկա Մարտիրոսյան  
«Ամարաս» պարային համույթի գեղարվեստական ղեկավար Վիկա Մարտիրոսյանը պատմել է նոր ուսումնական տարվա մեկնարկի մասին 
Վիկա Մարտիրոսյան / ԱՄԱՐԱՍ / Դինայի հետ-հարցազրույց
«Օրը ցերեկով » Դինայի հետ, Նանուլ, Վիկա Մարտիրոսյան, եթեր 25 11 2015 թ/A21TV
Միայն անհասկացող մարդիկ կարող են վատ մեկնաբանություններ գրել Նանուլին. Վիկա Մարտիրոսյան
Աստղային ոճ. Վիկա Մարտիրոսյան
Վիկա Մարտիրոսյան. «Կարծում եմ` 30-ամյակիս կսպասեմ երկրորդ բալիկիս լույս աշխարհ գալուն»
Վիկա Մարտիրոսյանի որդին՝ Լևոնը, երեկ դարձավ 3 տարեկան
Պարն իմ առողջությունն է, իմ առօրյան է, ես ապրում եմ պարարվեստով. Վիկա Մարտիրոսյան 
Գուշակիր մեղեդին. Մարտին Մկրտչյան, Հռիփսիմե Հակոբյան, Վիկա Մարտիրոսյան
Insta SHOW- Վիկա Մարտիրոսյան 
«Այս տարի էլ ավելի շատ եմ հուզվում». Վիկա Մարտիրոսյանը` «Ամարասի» հաշվետու համերգի մասին 
Ես կամ 30.01.2016 Վիկա Մարտիրոսյան
Վիկա Մարտիրոսյանի դստեր` Նանուլի 7–ամյակի խնջույքն ու որդու ատամհատիկը 
Vika Martirosyan stage choreographer of Armenia’s  act at the Junior Eurovision Song Contest 2019
Choreography: Vika Martirosyan (Amaras Dance Studio) Karina Ignatyan - Colours Of Your Dream - Armenia - Official Music Video - Junior Eurovision
Մանկական Եվրատեսիլի օրագիր 14.11.2019/Վիկա Մարտիրոսյան «Ամարաս» պարային համույթի գեղարվեստական ղեկավար-հարցազրույց

Բալետի արտիստներ
Երևանի պարարվեստի ուսումնարանի շրջանավարտներ
Երևան քաղաքում ծնվածներ
Հայ պարողներ
Հայ պարուհիներ
Հայ պարուսույցներ
ՀՊՄՀ շրջանավարտներ